
Mellékletek: módosított alapító okirat és SZMSZ
E L Ő T E R J E S Z T É S

Sülysáp Város Önkormányzata Képviselő-testületének

2014. május 15-én tartandó munkaterv szerinti ülésére

4. napirendhez

Tárgy: Nyilvános könyvtár átszervezése - fiókkönyvtár megszüntetése
Tisztelt Képviselő-testület!
A Képviselő-testület májusi ülésén döntött a sápi fiókkönyvtár megszüntetéséről, azzal, hogy az iskolakönyvtár további működésének biztosítása érdekében a könyvállomány oktatási célokat szolgáló részét a Klebelsberg Intézményfenntartó Központ ingyenes használatába adja.

Jelenleg zajlik a könyvállomány átválogatása, és ezzel a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 69. § d) pontja és 67. §-a alapján megkerestük az Emberi Erőforrások Minisztériumát az átalakítás véleményezése végett.

A Minisztérium az átszervezést – különös tekintettel az iskolakönyvtár továbbműködtetésére – támogatta.

Mindezek alapján sor kerülhet a Wass Albert Művelődési Központ és Könyvtár módosított alapító okiratának és szervezeti és működési szabályzatának elfogadására.

Kérem a tisztelt Képviselő-testület döntését a módosított dokumentumokról.

…/2014. (VIII. 21.) ÖKT határozati javaslat

Sülysáp Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68. § (1) b) pontja alapján a Wass Albert Művelődési Központ és Könyvtár
1./ 114/2013. (VIII. 15.) ÖKT határozattal jóváhagyott alapító okiratának módosítására előterjesztett módosító okiratot elfogadja;
2./ az 1./ pont szerinti módosító okirattal egységes szerkezetbe foglalt alapító okiratot jóváhagyja;
3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 8 napon belül
Felelős: jegyző
…/2014. (VIII. 21.) ÖKT határozati javaslat

Sülysáp Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 68. § (1) b) pontja alapján a Wass Albert Művelődési Központ és Könyvtár módosított Szervezeti és Működési Szabályzatát jóváhagyja.
Határidő: azonnal

Felelős: jegyző
Sülysáp, 2014. augusztus 14.

Horinka László s.k.

polgármester

